CELEX: 31994D0803
Language: fi
Date: 1994-11-23 00:00:00
Title: 94/803/EY: Neuvoston päätös, tehty 23 päivänä marraskuuta 1994, tutkimusta, teknologista kehittämistä ja esittelyä koskevasta erityisohjelmasta standardien, mittausten ja testauksen alalla (1994 - 1998)

Avis juridique important

|

31994D0803

94/803/EY: Neuvoston päätös, tehty 23 päivänä marraskuuta 1994, tutkimusta, teknologista kehittämistä ja esittelyä koskevasta erityisohjelmasta standardien, mittausten ja testauksen alalla (1994 - 1998)  

Virallinen lehti nro L 334 , 22/12/1994 s. 0047 - 0058 Suomenk. erityispainos Alue 13 Nide 29 s. 0201  Ruotsink. erityispainos Alue 13 Nide 29 s. 0201 

NEUVOSTON PÄÄTÖS,tehty 23 päivänä marraskuuta 1994,tutkimusta, teknologista kehittämistä ja esittelyä koskevasta erityisohjelmasta standardien, mittausten ja testauksen alalla (1994 - 1998) (94/803/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 130 i artiklan 4 kohdan,ottaa huomioon komission ehdotuksen(1)ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),sekä katsoo, ettäEuroopan parlamentti ja neuvosto ovat päätöksellä N:o 1110/94/EY(4) hyväksyneet Euroopan yhteisön neljännen puiteohjelman tutkimusta, teknologista kehittämistä ja esittelyä (T & K) koskevien toimien osalta kaudeksi 1994 - 1998 määritellen erityisesti stardardien, mittausten ja testauksen alalla toteutettavat toimet; tämä päätös tehdään kyseisen päätöksen johdanto-osassa esitettyjen syiden perusteella,perustamissopimuksen 130 i artiklan 3 kohdassa määrätään, että puiteohjelma pannaan täytäntöön kussakin siihen sisältyvässä toiminnassa kehitetyin erityisohjelmin; kussakin erityisohjelmassa täsmennetään sen toteuttamista koskevat yksityiskohtaiset säännöt, vahvistetaan ohjelman kesto ja määrätään tarpeellisiksi arvioiduista varoista,tämän ohjelman toteuttamiseen tarvittavat arvioidut varat ovat 173 miljoonaa ecua; budjettivallan käyttäjä vahvistaa määrärahat kutakin varainhoitovuotta varten, jollei varojen saatavuudesta rahoitusnäkymien mukaan muuta johdu, neljännen puiteohjelman 1 artiklan 3 kohdassa tarkoitettujen edellytysten mukaisesti,mittausten ja testauksen alalla tapahtuva kehitys edistää teollisen kilpailukyvyn paranemista helpottamalla tieteellistä tutkimusta ja teknistä innovaatiota,yhtenäismarkkinoiden toiminta ja lujittaminen edellyttää yhdenmukaistettujen mittajärjestelmien, testausmenetelmien ja standardien jatkuvaa kehittämistä sekä vaatimustenmukaisuustodistusten keskinäistä tunnustamista,yhteisön lainsäädännön yhdenmukaiseen soveltamiseen yhteisen maatalouspolitiikan, terveyden ja turvallisuuden, ympäristön, kuluttajansuojan ja yhteisön ulkorajojen suojelun kaltaisilla aloilla ei ole mahdollista päästä käyttämättä entisestään parannettuja mittaus- ja testausmenetelmiä,tämä ohjelma voi merkittävästi edistää kasvun elpymistä, kilpailukyvyn paranemista ja työllisyyden kehittymistä yhteisössä kuten esitetään kasvua, kilpailukykyä ja työllisyyttä käsittelevässä valkoisessa kirjassa,yhteisön T & K-toimia koskevan neljännen puiteohjelman sisältö määritellään toissijaisuusperiaatteen mukaisesti; tässä erityisohjelmassa täsmennetään kyseisen periaatteen mukaisesti stardardien, mittausten ja testauksen alalla toteutettavien toimien sisältö,päätöksessä N:o 1110/94/EY määrätään, että yhteisön toimi on perusteltu, jos tutkimus muun muassa myötävaikuttaa yhteisön taloudellisen ja sosiaalisen yhteenkuuluvuuden lujittumiseen ja edistää koko yhteisön sopusointuista kehitystä ollen samanaikaisesti sopusoinnussa tieteen ja teknologian laatuun tähtäävien pyrkimysten kanssa; tämän ohjelman tarkoituksena on edistää näiden tavoitteiden toteutumista,yhteisön olisi tuettava ainoastaan korkealaatuisia T & Ktoimia,terästeollisuuden alalla toteutettava standardointia, mittausta ja testausta koskeva tutkimustoiminta on mahdollista ottaa huomioon tässä erityisohjelmassa, jos kyseinen toiminta on luonteeltaan standardointia edeltävää ja useita eri aloja koskevaa,tähän erityisohjelmaan sovelletaan yritysten, tutkimuskeskusten (yhteinen tutkimuskeskus YTK mukaan lukien) sekä korkeakoulujen osallistumista koskevia yksityiskohtaisia sääntöjä samoin kuin tutkimustuloksista saatujen tietojen levittämiseen sovellettavia sääntöjä, jotka täsmennetään perustamissopimuksen 130 j artiklassa määrätyissä toimenpiteissä,olisi määrättävä toimenpiteistä, joiden tarkoituksena on edistää pienten ja keskisuurten yritysten osallistumista tähän ohjelmaan, erityisesti teknologiaa kannustavista toimenpiteistä,olisi jatkettava komission alulle panemia pyrkimyksiä yksinkertaistaa ja nopeuttaa haku- ja valintamenettelyjä ja saada ne avoimemmiksi, jotta edistettäisiin ohjelman täytäntöönpanoa ja helpotettaisiin niitä toimia, joita yritysten, erityisesti pienten ja keskisuurten yritysten, tutkimuskeskusten ja korkeakoulujen on toteutettava osallistuakseen yhteisön T & K-toimintaan,tämä ohjelma edistää jäsenvaltioiden tutkimuskeskusten, korkeakoulujen ja yritysten stardardien, mittausten ja testauksen alalla toteuttamien T & K-toimien keskinäisen, samoin kuin kyseisten toimien ja yhteisön vastaavienT & K-toimien välisen synergian lujittumista; samanaiheisten tutkimushankkeiden yhteensovittamista olisi parannettava; luomalla aihepiirikohtaisia verkostoja mahdollistetaan perustutkimuksen ja teollisen tutkimuksen välisen synergian paraneminen sekä kyseisen tutkimustoiminnan yhteensovittaminen muiden eurooppalaisten aloitteiden ja ohjelmien, erityisesti Eurekan kanssa,tämän ohjelman mukaisesti toteutettavan toiminnan luonne edellyttää sen tarkkaa yhteensovittamista muiden erityisohjelmien rajoissa toteutettavien toimien kanssa,mittausalan perustutkimusta olisi kannustettava Euroopan mittausteknillisen infrastruktuurin edistämiseksi,tämän ohjelman täytäntöön panemiseksi saattaa olla tarkoituksenmukaista toteuttaa kansainvälisiä yhteistyötoimia kansainvälisten järjestöjen ja kolmansien maiden kanssa,tähän ohjelmaan olisi sisällytettävä myös T & K:n tuloksista saatujen tietojen levittämiseen ja tulosten hyödyntämiseen liittyviä toimia, joiden kohteena ovat erityisesti pienet ja keskisuuret yritykset ja niistä erityisesti ne, jotka sijaitsevat ohjelmaan vähiten osallistuvissa jäsenvaltioissa ja alueilla, sekä tutkijoiden tämän ohjelman rajoissa tapahtuvaa liikkumista ja koulutusta kannustavia toimia siltä osin kuin tämä on tarpeen ohjelman moitteettomaksi toteuttamiseksi,olisi eriteltävä tämän ohjelman sosiaalis-taloudelliset seuraukset ja mahdolliset teknologiset riskit,tämän ohjelman toteutumista olisi valvottava jatkuvasti ja järjestelmällisesti sen mukauttamiseksi tarvittaessa tieteen ja teknologian kehitykseen tällä alalla; olisi myös hyvissä ajoin teetettävä riippumaton arvio ohjelman toteutumisesta kaikkien viidennen T & K-puiteohjelman tavoitteiden määrittämiseen tarvittavien tietojen saamiseksi; lopuksi olisi tämän ohjelman päättyessä suoritettava sen tulosten lopullinen arviointi tässä päätöksessä määriteltyihin tavoitteisiin nähden,YTK voi osallistua tähän ohjelmaan sisältyviin välillisiin toimiin,YTK edistää myös omalla ohjelmallaan yhteisön T & Ktavoitteiden toteutumista tähän ohjelmaan sisältyvillä aloilla, jatieteen ja tekniikan tutkimuskomiteaa (CREST) on kuultu,ON TEHNYT TÄMÄN PÄÄTÖKSEN:1 artikla Hyväksytään liitteessä I määritelty stardardien, mittausten ja testauksen alalla toteutettavaa tutkimusta ja teknologista kehittämistä sekä esittelyä koskeva erityisohjelma tämän päätöksen tekopäivän ja 31 päivän joulukuuta 1998 väliseksi ajanjaksoksi.2 artikla 1 Tämän ohjelman täytäntöönpanoon tarvittavat arvioidut varat ovat 173 miljoonaa ecua, josta enintään 10,9 prosenttia on tarkoitettu henkilöstömenoihin ja hallinnosta johtuviin menoihin.2 Kyseisten varojen ohjeellinen jakautuminen esitetään liitteessä II.3 Budjettivallan käyttäjä vahvistaa määrärahat kutakin varainhoitovuotta varten, jollei varojen saatavuudesta rahoitusnäkymien mukaan muuta johdu, päätöksen N:o 1110/94/EY 1 artiklan 3 kohdassa tarkoitettujen edellytysten mukaisesti ottaen huomioon Euroopan yhteisöjen yleiseen talousarvioon sovellettavan varainhoitoasetuksen 2 artiklassa tarkoitetut moitteettoman varainhoidon periaatteet.3 artikla 1 Yksityiskohtaiset säännöt yhteisön osallistumisesta ohjelman rahoitukseen täsmennetään päätöksen N:o 1110/94/EY liitteessä IV.2 Yritysten, tutkimuskeskusten ja korkeakoulujen osallistumista sekä tutkimustuloksista saatujen tietojen levittämistä koskevat säännöt täsmennetään perustamissopimuksen 130 j artiklassa määrätyissä toimenpiteissä.3 Liitteessä III vahvistetaan tämän ohjelman täytäntöönpanoa koskevat, 1 ja 2 kohdassa tarkoitettuja sääntöjä täydentävät erityiset yksityiskohtaiset säännöt.4 artikla 1 Varmistaakseen erityisesti tämän ohjelman täytäntöönpanon taloudellisen kannattavuuden komissio valvoo jatkuvasti ja järjestelmällisesti riippumattomien ulkopuolisten asiantuntijoiden asianmukaisella avustuksella ohjelman edistymistä liitteessä I tarkoitettuihin ja työohjelmassa täsmennettyihin tavoitteisiin nähden. Se arvioi erityisesti, ovatko tavoitteet, toiminnan painopisteet ja taloudelliset voimavarat aina tilanteen kehitykseen mukautetut. Kyseisen valvonnan tulosten perusteella se tekee tarvittaessa ehdotuksia tämän ohjelman mukauttamiseksi tai täydentämiseksi.2 Edistääkseen yhteisön toimien päätöksen N:o 1110/94/EY 4 artiklan 2 kohdassa määrättyä arviointia komissio laadituttaa mainitussa kohdassa määrätyn aikataulun mukaisesti riippumattomilla asiantuntijoilla ulkopuolisen arvion tähän ohjelmaan sisältyvillä aloilla toteutetuista toimista sekä niiden hallinnoinnista kyseistä arviointia edeltäneiden viiden vuoden aikana.3 Tämän ohjelman päätteeksi komissio teettää riippumattoman loppuarvioinnin sen tuloksista neljännen puiteohjelman liitteessä III ja tämän päätöksen liitteessä I määriteltyihin tavoitteisiin nähden. Kertomus loppuarvioinnista toimitetaan Euroopan parlamentille, neuvostolle ja talous- ja sosiaalikomitealle.5 artikla 1 Komissio laatii työohjelman liitteessä I määriteltyjen tavoitteiden ja liitteessä II esitetyn määrärahojen ohjeellisen jakautumisen mukaisesti sekä saattaa sen tarvittaessa ajan tasalle. Kyseisessä ohjelmassa esitetään yksityiskohtaisesti:- tieteelliset ja teknologiset tavoitteet ja tehtävät tutkimustyöt,- toteuttamisaikataulu, johon sisältyvät päivämäärät ehdotusten pyytämistä varten,- rahoituksen ja hallinnoinnin osalta noudatettaviksi suunnitellut yksityiskohtaiset säännöt, mukaan lukien pieniin ja keskisuuriin yrityksiin kohdennettavien teknologiaa kannustavien toimenpiteiden sekä muiden toimenpiteiden, joihin kuuluvat valmistelu-, liitännäis- ja tukitoimet, täytäntöönpanoa koskevat erityiset yksityiskohtaiset säännöt,- yksityiskohtaiset säännöt toimien yhteensovittamisesta muiden tällä alalla toteutettavien T & K-toimien kanssa erityisesti YTK:n ohjelman ja muiden erityisohjelmien osalta, sekä tarvittaessa määräykset, joiden tarkoituksena on näiden ja muissa yhteyksissä kuten Eurekan yhteydessä toteutettavien toimien välisen paremman synergian varmistaminen,- yksityiskohtaiset säännöt tämän ohjelman yhteydessä toteutettavien T & K-toimien tuloksista saatujen tietojen levittämisestä, suojelusta ja tulosten hyödyntämisestä.2 Komissio pyytää ehdotuksia työohjelman perusteella toteutettaviksi toimiksi.6 artikla 1 Komissio vastaa tämän ohjelman täytäntöönpanosta.2 Jäljempänä 7 artiklan 1 kohdassa määrätyissä tapauksissa komissiota avustaa komitea, joka muodostuu jäsenvaltioiden edustajista ja jonka puheenjohtajana on komission edustaja.3 Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa kyseisestä ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan edellä mainitussa artiklassa määrätyllä tavalla. Puheenjohtaja ei osallistu äänestykseen.4 Komissio päättää suunnitelluista toimenpiteistä, jos ne ovat komitean lausunnon mukaiset.5 Jos suunnitellut toimenpiteet eivät ole komitean lausunnon mukaisia tai jos lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.6 Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä.7 artikla 1 Edellä 6 artiklan 2 - 6 kohdassa määrättyä menettelyä sovelletaan:- edellä 5 artiklan 1 kohdassa tarkoitetun työohjelman laatimiseen ja ajan tasalle saattamiseen,- ehdotuspyyntöjen sisältöön,- T & K-toimien, joihin haetaan yhteisön rahoitusta, arviointiin ja kyseisen yhteisön rahoituksen määrän arviointiin jokaisen toimen osalta, jos tämä määrä on vähintään 0,25 miljoonaa ecua,- kaikkiin varojen liitteessä II esitetyn ohjeellisen jakautumisen tarkistuksiin,- erityisiin yksityiskohtaisiin sääntöihin yhteisön osallistumisesta erilaisten suunniteltujen toimien rahoitukseen,- ohjelman arvioimiseksi tarvittaviin toimenpiteisiin ja määriteltäviin valtuuksiin:- kaikkiin poikkeamisiin liitteessä III määritellyistä yksityiskohtaisista säännöistä,- kolmansien maiden oikeushenkilöiden ja kansainvälisten järjestöjen osallistumiseen mihin tahansa toimeen.2 Jos 1 kohdan kolmannessa luetelmakohdassa tarkoitettu yhteisön rahoitusosuus on pienempi kuin 0,25 miljoonaa ecua, komissio antaa komitealle tiedon toimista ja niiden arvioinnin tuloksista.3 Komissio antaa komitealle säännöllisesti tietoa tämän ohjelman täytäntöönpanon edistymisestä kokonaisuudessaan.8 artikla Tähän ohjelmaan osallistuminen voidaan avata toimikohtaisesti ja ilman yhteisön rahoitusta kolmansiin maihin sijoittautuneille oikeushenkilöille, jos näiden osallistuminen tosiasiallisesti edistää ohjelman täytäntöönpanoa ja on keskinäisen edun periaatteen mukaista.9 artikla Tämä päätös on osoitettu kaikille jäsenvaltioille.Tehty Brysselissä 23 päivänä marraskuuta 1994.Neuvoston puolestaPuheenjohtajaJ. BORCHERT(1) EYVL N:o C 228, 17.8.1994, s. 68 ja EYVL N:o C 262, 20.9.1994, s. 14(2) EYVL N:o C 205, 25.7.1994(3) Lausunto on annettu 14 ja 15 päivänä syyskuuta 1994(4) EYVL N:o L 126, 18.5.1994, s. 1LIITE I OHJELMAN TIETEELLISET JA TEKNOLOGISET TAVOITTEET JA SISÄLTÖ 1. YLEISTÄTämä ohjelma vastaa täysin neljännen puiteohjelman suuntaviivoja soveltaen sen valintaperusteita ja täsmentäen sen tieteellisiä ja teknologisia tavoitteita.Mainitun puiteohjelman liitteen III (ensimmäinen toimenpidekokonaisuus) 2 d kohta on tämän ohjelman erottamaton osa.2. Stardardien, mittausten ja testauksen alalla toteutettavan tutkimusohjelman tieteelliset ja teknologiset tavoitteetLuotettavat ja tarkat mittaukset, sekä fysikaaliset että kemialliset ja biologiset, ovat nyky-yhteiskunnan toiminnalle olennaisen tärkeitä. Ilman niitä ei teollisuus, varsinkaan kehittynyttä teknologiaa käyttävä teollisuus voi toimia, riidat estävät kaupankäynnin, terveydenhoito muuttuu empiiriseksi eikä lainsäädäntöä, olipa sitten kyse ympäristön ja työntekijän suojeluun tähtäävistä laeista tai yhteistä maatalouspolitiikkaa ja yhtenäismarkkinoita koskevista säännöksistä, ole mahdollista panna täytäntöön menestyksekkäästi. Näistä syistä kehittyneet teollisuusmaat uhraavat yli kuusi prosenttia kansantulostaan mittauksiin suoraan liittyviin toimenpiteisiin ja toimintaan. Yhteisön toimet yhdenmukaistettujen mittajärjestelmien, vertailumateriaalien ja standardien luomiseksi ovat näin ollen täysin toissijaisuus- ja yhteenkuuluvuusperiaatteiden mukaisia ja tukevat komission julkaiseman kasvua, kilpailukykyä ja työllisyyttä käsittelevän valkoisen kirjan tavoitteita. Tämän alan tarpeet ovat erityisen kipeät jäsenvaltioissa, joiden infrastruktuuri on mittauksen ja testauksen alalla muita heikommin kehittynyt.Saadessaan käyttöönsä tarkkoja mittoja ja tuntiessaan niiden mittausepävarmuuden teollisuus ja aivan erityisesti kehittynyt teknologia saa tarvittavat välineet niiden uusien tuotteiden ja menetelmien tehokkaaseen kehittämiseen tai niiden jatkuvassa laadunvalvonnassa käytettävien menetelmien ja laadunvarmistuksessa noudatettavien menettelyjen täytäntöönpanoon, joita se tarvitsee ollakseen kilpailukykyinen. Koska harvoja tuotteita valmistetaan yhdestä ainoasta yrityksestä saatavista materiaaleista, yhteinen mittausta ja testausta koskeva infrastruktuuri, jota tulosten vastavuoroinen tunnustaminen ja pätevät tekniset standardit entisestään lujittavat, on kasvavan teollisen infrastruktuurin ehdoton edellytys.Koska mittaustuloksia tai niiden tulkitsemista koskevat erimielisyydet vaikeuttavat kauppaa, on annettu tiettyjä direktiivejä mittausten yhdenmukaistamisesta yhteisössä. Niissä täsmennetään yksityiskohtaisesti vaatimustenmukaisuuden osoittamisessa noudatettavat tekniikat ja menettelyt. Tähän lähestymistapaan liittyvät rajoitukset, erityisesti sen tarpeeton monimutkaisuus, ovat innovaation jarruna. Yhtenäismarkkinoiden täytäntöönpanosta annetut direktiivit edustavat 'uutta menettelyä` Niissä luetellaan noudatettavat olennaiset vaatimukset ja sallitaan useita mahdollisia tapoja esittää todiste näiden vaatimusten noudattamisesta välittömimmän tavan ollessa eurooppalaisten standardien käyttö. Tämän politiikan tueksi tarvitaan lyhyellä ja keskipitkällä aikavälillä toteutettavaa standardointia edeltävää yhteisön tutkimusta niiden tuhansien standardien laatimiseksi, jotka Euroopan standardointikomitean (CEN), Euroopan sähkötekniikan standardointikomitean (Cenelec), ja Euroopan telealan standardointilaitoksen (ETSI) on komission toimeksiannosta valmisteltava ennen kuluvan vuosikymmenen päättymistä. Kyseisen teknisen tuen ja hyväksymisestä vastaaville toimielimille annettavan avun kiireellisyyttä painottaa myös euroneuvontakeskusten (EIC) vuonna 1993 toteuttama yhtenäismarkkinoiden täytäntöönpanoa koskeva kyselytutkimus.Kyselytutkimukseen vastanneista euroneuvontakeskuksista 81 prosentilla oli tiedossaan yrityksiä, jotka käytännön syistä tai kaupallisista syistä pitivät tarpeellisena tuotteidensa varmentamista muissa jäsenvaltioissa samalla, kun 47 prosentilla oli ollut ongelmia kansallisten standardiensa tai testaustensa tunnustetuiksi saamisessa muissa jäsenvaltioissa.Yhtenäismarkkinoiden kehitys ja Maastrichtin sopimuksen voimaantulo ovat osoittaneet tarpeelliseksi yhdenmukaistaa myös valvontaviranomaisten itsensä käyttämiä mittaus- ja testausmenetelmiä. Tässä on kyse esimerkiksi menetelmistä, joita tullilaboratoriot käyttävät suojellessaan yhteisön ulkorajoja laittomien aineiden, laadultaan riittämättömien tuotteiden, väärennösten tai harhaanjohtavilla pakkausmerkinnöillä varustettujen tavaroiden tuonnilta. Vastaavanlaiset toimet ovat tarpeen myös yhteisen maatalouspolitiikan tukemiseksi ja täytäntöön panemiseksi.Luotettavia mittauksia ei kuitenkaan tarvita ainoastaan valmistavassa teollisuudessa tai kaupallisia päämääriä varten. Yhtä elintärkeitä ne ovat terveyden turvaamisessa ja ympäristön ja työntekijöiden suojeluun tähtäävän lainsäädännön soveltamisessa. Kyseisiin mittauksiin tarvitaan usein kemiallisia tai biologisia määrityksiä, joiden yhtenäisyys on paljon heikompi kuin fysikaalisissa mittauksissa viimeisten sadan vuoden aikana saavutettu yhtenäisyys. Erittäin usein käy niin, että eri laboratorioissa näennäisesti aivan samoin menetelmin suoritettujen määritysten tulokset eroavat toisistaan enemmän kuin arvioidut epätarkkuudet edellyttäisivät, jos kyseisiä arvioita on ylipäätään tehty. Seuraukset, joita esimerkiksi biolääketieteellisissä analyyseissa tai elintarvikkeissa olevia myrkyllisten aineiden jäämien pitoisuuksia koskevissa määrityksissä sattuneista virheistä voi olla ihmisten ja eläinten terveydelle, ovat ilmeisiä. Mittausten, joiden epävarmuus tunnetaan, tekemisessä on tukeuduttava tunnustettuun vertailujärjestelmään, joka on jäljitettävissä metrikonventiossa määriteltyjen perusyksikköjen kanssa. Yhteensovitetut toimet Euroopan tasolla ovat perusteltuja ottaen huomioon tämän toiminnan merkityksen sekä elämän laadun että yhteisön politiikan soveltamisen kannalta.Tämän ohjelman tavoitteena on kaikilla mittauksen ja testauksen aloilla:- parantaa kaikkien Euroopan teollisuusalojen (pienet ja keskisuuret yritykset mukaan lukien) kilpailuasemia edistämällä entistä parempien mittausten käyttöä tutkimuksessa ja kehittämisessä, tuotteiden laadun entistä parempaa määrittelyä ja valvontaa, mittausten tehostamista tuotantovaiheessa sekä teknisen avun antamista todistusten (sertifikaattien) keskinäiselle tunnustamiselle vaatimustenmukaisuuden arviointia koskevan yleisen lähestymistavan mukaisesti,- edistää tutkimusta ja kaikkea muuta yhteisön muun politiikan (yhtenäismarkkinat, ympäristö, maatalous ja kalastus, terveys, liikenne ja yhteisön ulkorajojen suojelu) kehittämisessä ja täytäntöön panemisessa tarvittavaa teknistä tukea,- edistää CEN:in, Cenelecin ja ETSIn sekä muiden Euroopan toimielinten, joiden tavoitteena on laatuvaatimusten pysyttäminen tai vahvistaminen uusin tai ennestään olemassa olevin standardein tai asianmukaisia menettelytapoja koskevin säännöin, toimintaa tukevaa tutkimusta,- tukea Euroopan mittausta koskevan infrastruktuurin tulevaa kehitystä helpottamalla kansallisten toimien yhteensovittamista, standardimittojen, kehittyneiden menetelmien ja järjestelmien laatimista sekä tulosten ja hyväksymisjärjestelmien keskinäistä tunnustamista,- edistää mittausta koskevien asianmukaisten menettelytapojen leviämistä kaikkialle Eurooppaan, erityisesti muita heikommassa asemassa oleville alueille (esimerkiksi järjestämällä koulutuskursseja ja perustamalla verkostoja), ja niiden soveltamista siellä.Näihin tavoitteisiin tähdäten Standardit, mittaukset ja testausta -ohjelman sisältämää toimintaa toteutetaan läheisessä yhteistoiminnassa muiden erityisohjelmien kanssa. Samoin toimintaa, jonka päämääränä on mittausteknillisen infrastruktuurin lujittaminen Euroopan tasolla, toteutetaan olemassa olevia kansallisia laboratorioverkkoja kuten Euromet, Eurachem, Eurolab, WECC ja Welac, kuullen. Ottaen huomioon sen kasvavan merkityksen, joka yhteisön politiikan laatimisessa ja täytäntöönpanossa erittäin usein ilmenevien ennalta arvaamattomien tai lyhyen ja keskipitkän aikavälin vaikeuksien ratkaisemiselle annetaan, on myös tarpeen luoda uusia korkeatasoisia aihepiirikohtaisia huippuosaamisverkostoja. Näistä verkostoista on oleva apua ei ainoastaan tieteellisten ja teknisten ongelmien ratkaisemisessa vaan myös vertailukohtina hyödykkeitä ja palveluja tuottaville yrityksille (erityisesti pienille ja keskisuurille yrityksille) sekä kansallisten tarpeiden määrittämiseen ja tietojen levittämiseen ja siirtoon suuntautuneina ja korkeatasoista koulutusta tarjoavina keskuksina.YTK toteuttaa omaan toimivaltaansa kuuluvilla aloilla läheisessä yhteistoiminnassa kansallisten laboratorioiden kanssa täydentäviä toimia erityisesti rakennusalan standardoinnin sekä uusien mittausten ja vertailumateriaalien käyttöönoton osalta. Standardointia, mittausta ja testausta koskevan ohjelman yhteydessä tuotettujen vertailumateriaalien jakelun varmistaa YTK (IRMM).OHJELMAN TIETEELLINEN JA TEKNOLOGINEN SISÄLTÖ Ohjelman sisältämät toimet voidaan tavoitteidensa perusteella ryhmitellä kolmeen aihepiiriin:Aihepiiri I - Eurooppalaisten laatutuotteiden kehittämiseen tarvittavat mittauksetAihepiiri II - Standardeja koskeva tutkimus ja kaupan tekninen tukeminenAihepiiri III - Yhteiskunnan tarpeita palvelevat mittauksetOttaen huomioon tyydytettävänä olevien tarpeiden moninaisuuden on tietty joustavuus välttämätöntä ja tiettyjä aiheita on mahdollista käsitellä osana useita eri aihepiirejä. Teknologiaa kannustavia toimenpiteitä pannaan täytäntöön pienten ja keskisuurten yritysten osallistumisen edistämiseksi ja helpottamiseksi ottaen samanaikaisesti huomioon vähiten kehittyneillä alueilla sijaitsevien yritysten tarpeet.Kaikkeen jäljempänä esitettyyn toimintaan sisällytetään tarvittaessa uusien vertailumateriaalien kehittämistä, eri mittaus- tai testausmenetelmien keskinäisen tieteellisen ja teknisen vertailun mahdollistavien testausten (vertailumittausten) järjestämistä, sekä tukea laboratorioverkkojen luomiseksi.Aihepiiri I - Eurooppalaisten laatutuotteiden kehittämiseen tarvittavat mittauksetTaustaaKasvun ja kilpailukyvyn edellytyksiä valkoisessa kirjassa tarkasteltaessa tähdennetään, miten tärkeätä on edistää uusien tuotesukupolvien syntymistä hyödyntämällä kaikkea olemassa olevaa teknologiaa parhaalla mahdollisella tavalla ja edistämällä innovaatioiden käyttöönottoa valmistusmenetelmissä ja tuotteissa. Teollisuuden kilpailukyky perustuu sen kykyyn käynnistää tutkimuksia, hyödyntää kyseisten tutkimusten tuloksia ja valmistaa hyvälaatuisia tuotteita sopivalla hetkellä ja kilpailukykyisin hinnoin. Jotta kaikista näistä tehtävistä suoriuduttaisiin, on käytettävä mittaus- ja testaustekniikkoja, joiden tarkkuus, toistettavuus ja uusittavuus tunnetaan yhdistettynä tehokkaisiin laadunvalmistusmenettelyihin, jotka on mukautettu kyseiseen teollisuuteen.Ehdotetaan seuraavaa T & K-toimintaa:- välttämättömien mittausmenetelmien ja välineistön kehittäminen tutkijoiden käyttöön sellaisten fysikaalisten, kemiallisten ja biologisten ilmiöiden tutkimiseksi ja hyödyntämiseksi makro- ja mikrotasolla, joiden pohjalta saattaisi olla mahdollista kehittää uusia tuotteita. Tähän Euroopan tasolla yhteensovitettavaan toimintaan olisi myös sisällytettävä tieteellisten teorioiden ja järjestelmämallien kehittämisen ja toteennäyttämisen kannalta olennaisten korkealaatuisten vertailutietojen tuottaminen. Kansallisella tasolla vastuullisten laboratorioiden muodostamia verkkoja hyväksi käyttäen olisi parannuksia saatava aikaan tutkimuslaboratorioissa, testauslaboratorioissa, kaupassa ja teollisuudessa käytettävien mitta-asteikkojen toteutuksissa ja yhtenäisyydessä. Tutkimusta olisi tehtävä myös tietojen analysoinnin ja käytön parantamiseksi sekä asiantuntijajärjestelmien kehittämiseksi päätöksentekoa varten,- tuotekehityksessä tarvittavien geneeristen mittaus- ja testausmenetelmien, vertailumateriaalien ja välineistön kehittäminen. Nämä mittaukset ovat tarpeen kyseisten tuotteiden suunnittelun ja valvonnan toteuttamiseksi parhaalla mahdollisella tavalla muun muassa niiden toiminnallisten ja ergonomisten ominaispiirteiden, ympäristöön kohdistuvien vaikutusten ja turvallisuuden osalta. Raaka-aineiden, valmistusaineiden ja valmiiden tuotteiden ominaispiirteiden paremmalla määrittämisellä voidaan huonosta ja epäonnistuneesta suunnittelusta johtuvia tappioita vähentää. Mittausten laadullinen parantaminen auttaa myös lieventämään teollisista tuotantoprosesseista ja tuotteiden käytöstä tai hävittämisestä (kierrätys, hajoavuus) ympäristölle aiheutuvia vaikutuksia. Tuotekehitykselle ja geneeristen menetelmien tai standardien kehittämiselle annettava tekninen tuki parantaa Euroopan teollisuuden tehokkuutta ja siten sen kilpailukykyä,- tuotannossa tarvittavien geneeristen mittausmenetelmien, mittanormaalien ja välineistön laatiminen tuotteen laadun ja tuotantokustannusten välisen suhteen parantamiseksi. Erityistä huomiota kiinnitetään muun muassa kehittyneiden kalibrointimenetelmien soveltamiseen, mittojen yhdenmukaistamiseen, tuotantoprosessin valvontaan ja laadunvarmistukseen. Toimintaan sisältyy anturitekniikkaan, diagnostiikkaan, automatisoituun valmistukseen ja ainetta rikkomattomaan testaukseen tuotanto-oloissa liittyviä toimenpiteitä. Erityisesti pyritään pienille ja keskisuurille yrityksille mahdollistamaan uuden mittausteknologian käyttöönotto ja niiden omiin tarpeisiin mukautettujen mittausmenettelyjen laatiminen. Tarvittaessa käynnistetään standardointia edeltävää tutkimusta teollisuuden auttamiseksi mukautumaan yhteisön lainsäädäntöön erityisesti kuluttajansuojan ja ympäristönsuojelun vaatiman jätehuollon osalta.Aihepiiri II - Standardeja koskeva tutkimus ja kaupan tekninen tukeminenTaustaaValkoisessa kirjassa tähdennetään, että on olennaisen tärkeää osata ottaa yhtenäismarkkinoista kaikki niistä saatava hyöty. Siinä mainitaan edelleen, että yhteisön on oltava avoin ja yhteisvastuullinen yhteistyökumppani, ja suositetaan entistä yhdenmukaisempien ja ankarampien sääntöjen käyttöönottoa maailmantaloudessa. Tähän pyrittäessä on metrologian alan tutkimustoiminta ja siihen liittyvä muu tekninen toiminta tarpeen yhteisen direktiivien, sääntelyn ja standardien järjestelmän kehittämiseksi ja soveltamiseksi, järjestelmän, joka tulosten ja todistusten (sertifikaattien) keskinäiseen tunnustamiseen tukeutuen luo perustan hyödykkeiden, tuotteiden ja palvelujen kaupalle yhtenäismarkkinoilla suojaten samanaikaisesti kuluttajaa ja ympäristöä.Ehdotetaan seuraavaa T & K-toimintaa:- tuki lainsäädännölle: mittausmenetelmiä ja -laitteita koskeva tutkimus on välttämätöntä, kun on määriteltävä lainsäädännön tarpeisiin ne olennaiset vaatimukset, jotka direktiiviluonnoksiin on sisällytettävä. 'Uutta lähestymistapaa` edustavien direktiivien osalta on standardointia edeltävä tutkimus tarpeen silloin, kun kyseisten standardien kehittämiselle ei ole entuudestaan olemassa asianmukaista tieteellistä tai teknistä perustaa. Tuki on tarpeen myös olemassa olevien direktiivien tai standardien täytäntöönpanossa ja tarkistamisessa ilmenevien ongelmien ratkaisemiseksi nykyisten mittausmenetelmien ollessa joko riittämättömän tarkkoja tai antaessa ristiriitaisia tuloksia. Tähän ryhmään kuuluvat ne mittaukset ja standardit, joita tarvitaan yhteisön politiikan soveltamiseen liittyvien väärinkäytösten jäljittämiseksi erityisesti maataloudessa, sekä standardointia edeltävä tutkimus, joka mahdollistaa teollisuuden mukautumisen yhteisön lainsäädäntöön,- tuki teollisille standardeille: jokin erityinen Euroopan teollisuudenala voi, vaikkei yhteisön lainsäädäntö sitä koskisi, tuoda CEN:iä, CENELECiä ja ETSIä kuullen julki tarpeen kehittää yhdenmukaistettuja standardeja innovaation, yhdentymisen, kaupankäynnin tai kehittyneiden valmistusmenetelmien tai huippumateriaalien käyttöönoton edistämiseksi. Tällöin on tärkeää kehittää kyseisten standardien laatimiseen tarvittavat yhdenmukaistetut mittaus-, analyysi- ja testausmenetelmät. Koska standardointi on kansainvälisellä tasolla luonteeltaan dynaamista, uusia painopistealueita nousee esiin jatkuvasti ja tämän vuoksi tilannetta on tarkasteltava uudelleen määräajoin,- Euroopan mittausta koskevan infrastruktuurin edistäminen: yhtenäismarkkinoista saadaan kaikki niiden tarjoama hyöty vasta, jos Eurooppaan kyetään luomaan tehokas ja luotettava mittausta koskeva infrastruktuuri, joka perustuu jäljitettävyyteen fysiikan, kemian ja biologian aloilla tunnustettuihin mittanormaaleihin. Tämä edellyttää yhteensovitettua lähestymistapaa tutkimuksessa ja perus- ja johdannaissuureiden mittanormaaleiden, vertailunmateriaalien ja jäljitettävyyden kehittämisessä, jotta jäsenvaltioiden turhilta päällekkäisiltä ponnistuksilta vältytään. Rakenteeltaan jäsennellyn metrologisen järjestelmän luominen kemian alalla yhteensovitetulla eurooppalaisella toiminnalla yhdessä Eurachemin ja Eurometin kanssa edistäisi näiden mittausten jäljitettävyyttä kansainvälisesti tunnustettuihin mittanormaaleihin, jollainen jo nykyisin vallitsee fysikaalisten mittausten osalta. Jäljitettävyyden edistäminen jäsenvaltioiden laboratoreiden kesken olisi erityisen hyödyllistä pienemmille laboratorioille samalla, kun heikommassa asemassa olevilla alueilla tarjottu koulutus lujittaisi yhteenkuuluvuutta. Laajempaa kansainvälistä yhteistoimintaa Kansainvälisen paino- ja mittatoimiston (BIPM), WHO:n ja NISTin kaltaisten toimielinten kanssa voitaisiin suunnitella siltä osin kuin se olisi Euroopan etujen mukaista,- tekninen tuki keskinäiselle tunnustamiselle ja akkreditoinnille Euroopan kalibrointi-, testaus- ja akkreditointijärjestelmien ja -verkkojen (esimerkiksi WECC, Welac ja EOTC), jotka suorittavat sertifiointeja, vaatimustenmukaisuutta ja pätevyyttä koskevia testauksia ja toimivat laadunvarmistuksen täytäntöönpanijoina teollisuudessa, toiminnan tekninen tukeminen on tarpeen,- tullilaboratorioiden vaatimat mittaukset: yhteisön ulkorajojen suojelu laittomien aineiden, laadultaan riittämättömien tuotteiden, väärennösten tai harhaanjohtavilla pakkausmerkinnöillä varustettujen tavaroiden tuonnilta edellyttää uusien, entisestään parannettujen ja yhdenmukaistettujen näytteenotto- ja mittausmenetelmien laatimista. Toimenpiteitä toteutetaan erityisesti sisällön ja pakkausmerkintöjen keskinäisen vastaavuuden todentamiseksi tarkoituksena yleinen kuluttajien ja ympäristön suojelu. Lisäksi mittauksia tarvitaan perittävien tai palautettavien tullien määrän määrittämiseksi.Aihepiiri III - Yhteiskunnan tarpeita palvelevat mittauksetTaustaaMuiden kuin teollisuutta ja kauppaa varten tarvittavien mittausten ja testausten tuloksilla on tuntuvia vaikutuksia yhteiskuntaan. Niitä käytetään määrittämään, sisältyykö joihinkin aineisiin, rakenteisiin tai tilanteisiin mahdollisia riskejä, sekä ympäristössä ilmenevien herkkien tai jyrkkien muutosten seurantaan. Lääketieteellisen diagnoosin laatimiseksi tai rikosten tutkimiseksi suoritettavissa määrityksissä tehdyistä virheistä voi olla yksilön kannalta vakavia seurauksia. Näin ollen on tärkeää parantaa menetelmiä ja välineistöä ja määrittää tuloksiin liittyvät epätarkkuudet laboratorioiden välisin vertailutestauksin.Ehdotetaan seuraavaa T & K-toimintaa:- terveys ja turvallisuus: yhteisön lainsäädännön täytäntöönpano edellyttää, että mitataan työntekijöiden altistumista tietyille fysikaalisille, kemiallisille ja biologisille tekijöille ja että tähän liittyviä riskejä ja kyseisten riskien vähentämiseksi toteutettujen toimenpiteiden tehokkuutta arvioidaan. Välttämättömiä parannuksia tarvitaan myös väestön ja eläinten terveydentilan, elintarvikkeiden puhtauden, tuotteiden turvallisuuden ja työntekijöiden työturvallisuuden arvioinnissa käytettäviin mittauksiin ja testauksiin. Tarvittaessa on tämän lainsäädännön soveltamiseksi kehitettävä uusia tai nykyisestään parannettuja mittausmenetelmiä tai standardeja,- ympäristövalvonta: ympäristöä koskevan lainsäädännön täytäntöönpano ja tuki Euroopan ympäristötoimiston toiminnalle edellyttää uusien tai nykyisestään parannettujen mittaustekniikkojen kehittämistä ympäristön laadun arvioimiseksi (ilman, makean veden ja meriveden laatu, maankäyttö ja jätehuolto, toksisuus ja mikrobiologiset prosessit, jne.),- oikeusjärjestelmä: yhteensovitetut toimet ovat tarpeen rikostutkimuksessa ja erityisesti huumeiden torjunnassa käytettävien erityisten mittausten kehittämiseksi ja yhdenmukaistamiseksi, jotta voidaan tukea oikeusalalla hiljattain aloitettua yhteistyötä. Vaikka nämä mittaukset koskevat melko harvoja laboratorioita, yhteensovitetut toimet ovat mittaustekniikkojen kehittyneisyyden ja niiden tulosten merkityksen vuoksi perusteltuja,- tuki Euroopan kulttuuriperinnölle: Euroopan kulttuuriperinnön turvaaminen edellyttää kykyä arvioida määrällisesti aineellisen esineistön tilaa, erityisesti rakennusten ja muun rakentamisen säilymistä ja niiden saasteilta ja ajan hampaalta varjelemisessa käytettyjen menetelmien ja tuotteiden tehokkuutta.LIITE II TARVITTAVIEN ARVIOITUJEN VAROJEN OHJEELLINEN JAKAUTUMINEN >TAULUKON PAIKKA>Varojen jako eri aihepiirien kesken ei estä sitä, että tietyt hankkeet voivat olla useampaan aihepiiriin kuuluvia.LIITE III OHJELMAN TOTEUTTAMISTA KOSKEVAT YKSITYISKOHTAISET SÄÄNNÖT Ohjelma toteutetaan välillisin toimin siten, että yhteisö antaa rahoituksellista apua kolmansien osapuolten tai YTK:n tutkimuslaitosten yhdessä kolmansien osapuolten kanssa toteuttamille toimille.1 Kustannustenjakoperiaatteella toteutettavat toimeta) Yritysten, tutkimuskeskusten ja korkeakoulujen toteuttamat T & K-hankkeet.Yleissääntönä on, että yhteisön rahoitusosuus on enintään 50 prosenttia hankkeen kustannuksista ja sitä pienempi, mitä lähempänä markkinoita olevasta hankkeesta on kyse. Korkeakouluille ja muille toimielimille, joilla ei ole erittelevää kirjanpitoa, korvataan 100 prosenttia lisäkustannuksista.b) Valmistajien, loppukäyttäjien, korkeakoulujen ja tutkimuskeskusten jollain erityisellä mittauksen, määrityksen tai testauksen alalla toteuttamaa tutkimustyötä yhteen kokoavien aihepiirikohtaisten verkostojen käyttö teknologian ja tietämyksen siirron sekä tutkijoiden liikkumisen helpottamiseksi ja markkinoiden tarpeiden paremman huomioimisen varmistamiseksi. Pääsääntöisesti verkostoille myönnettävä yhteisön rahoitus on keskimäärin enintään 10 000 ecua yhteistyökumppania ja vuotta kohden ja se voi kattaa jopa 100 prosenttia toiminnan yhteensovittamisesta aiheutuvista lisäkustannuksista. Verkoston jäsenten on myös mahdollista hakea mukaanpääsyä tutkimushankkeisiin tavanomaisia menettelyjä noudattaen.c) Teknologiaa kannustavat toimenpiteet pienten ja keskisuurten yritysten T & K-toimiin osallistumisen edistämiseksi ja helpottamiseksi:i) palkkioiden myöntäminen jonkin T & K-toimen selvitysvaiheen ja siihen sisältyvän yhteistyökumppanien etsinnän toteuttamisesta enintään kahdentoista kuukauden ajalta. Palkkio myönnetään ehdotusluonnoksen valinnan jälkeen, jollaisia tavanomaisesti pyydetään vähintään kahdelta toisistaan riippumattomalta pieneltä tai keskisuurelta yritykseltä kahdesta eri jäsenvaltiosta. Palkkio voi kattaa jopa 75 prosenttia selvitysvaiheen kustannuksista ollen kuitenkin enintään 45 000 ecun suuruinen tai siinä poikkeustapauksessa, että hakijana on ainoastaan yksi pieni tai keskisuuri yritys, 22 500 ecun suuruinenjaii) tuki yhteistyönä toteutettaville tutkimushankkeille, joissa pienet ja keskisuuret yritykset, joilla on vastaavan kaltaisia teknisiä ongelmia muttei tutkimukseen tarvittavaa asianmukaista infrastruktuuria, antavat T & K:n toteuttamisen muiden oikeushenkilöiden tehtäväksi. Yhteistyönä toteutettaville tutkimushankkeille, joihin tavanomaisesti osallistuu vähintään neljä toisistaan riippumatonta pientä tai keskisuurta yritystä vähintään kahdesta eri jäsenvaltiosta, myönnettävä yhteisön rahoitus kattaa pääsääntöisesti 50 prosenttia tutkimuksesta aiheutuvista kustannuksista.Molemmissa tapauksissa ehdotuksia voidaan ensimmäisen ehdotuspyynnön jälkeen jättää milloin tahansa kyseisessä työohjelmassa esitetyn ajanjakson aikana.Näitä toimia täydennetään erityisillä valmistelu-, liitännäis- ja tukitoimilla.2 Valmistelu-, liitännäis- ja tukitoimet, jollaisia ovat:- tätä ohjelmaa tukevat tai tulevia toimia valmistelevat tutkimukset,- tietojen vaihdolle sekä konferenssien, seminaarien, työpajojen ja muiden tieteen ja tekniikan alan kokousten, mukaan lukien eri alojen välistä tai monitieteistä yhteensovittamista koskevat kokoukset, järjestämiselle annettava tuki,- ulkopuolisen asiantuntemuksen käyttö, mukaan lukien pääsy tieteellisiin tietokantoihin,- tieteelliset julkaisut ja tutkimustuloksista saatujen tietojen levittämis-, myynninedistämis- ja hyödyntämistoiminta (joka on sovitettava yhteen kolmannen toimenpidekokonaisuuden rajoissa toteutettavien toimien kanssa); tulosten käyttöä mahdollisesti edistävät tekijät otetaan huomioonT & K-toimien alusta alkaen ja koko niiden keston ajan toimiin osallistuvien yhteistyökumppanien muodostaessa avainverkoston tuloksista saatujen tietojen levittämiseksi ja tulosten hyödyntämiseksi,- tämän ohjelman sosiaalis-taloudellisten seurausten ja mahdollisten teknologisten riskien erittely, jolla edistetään myös kohdennetun sosiaalis-taloudellisen tutkimuksen ohjelmaa,- tähän ohjelmaan sisältyvään tutkimukseen liittyvä koulutustoiminta ammatillisten pätevyysvaatimusten kehittämiseksi ja teollisuuteen suuntautuvan teknologian siirron edistämiseksi,- ohjelman hallinnoinnin ja toteutuksen sekä toimien täytäntöönpanon riippumaton arviointi,- verkostojen pienille ja keskisuurille yrityksille suuntaaman tietoisuutta lisäävän ja hajautettua apua tarjoavan toiminnan tukemiseksi toteutettavat toimenpiteet, jotka on sovitettava yhteen Euromanagement-ohjelmaan sisältyvän T & K:n arviointitoiminnan kanssa.Yhteisön rahoitusosuus voi olla jopa 100 prosenttia näiden toimenpiteiden kustannuksista.3 Yhteistoiminta, jossa on kyse julkisten tai yksityisten toimielinten jo rahoittamien T & K-hankkeiden yhteensovittamisestaYhteistoimintajärjestelyä voidaan käyttää ohjelman yhteydessä myös keinona tarkastaa kustannustenjakoperiaatteella toteutettavien tutkimustoimien toteutuskelpoisuutta ja määritellä niiden sisältö.Yhteisön rahoitusosuus voi olla jopa 100 prosenttia yhteistoiminnasta aiheutuvista kustannuksista.